Maria Haukaas Mittet

Maria Haukaas Mittet (pikenavn Storeng; født 1979) er en norsk sanger og skuespiller fra Finnsnes i Senja kommune, som ble kjent gjennom TV-programmet Idol på TV 2.

 Biografi 
Maria Haukaas Mittet vokste opp på Senja. I 1991 fikk hun tittelrollen som Annie i musikalen med samme navn på Bryggeteateret i Oslo. Storeng gikk på Foss videregående skole fra 1995 til 1998, der hun markerte seg som et sangtalent, ikke minst i skolerevyen. I 2003 sang hun for første gang i Oslo Recordings Studio, og Storeng viste  talent også innenfor popmusikk. Samme sommer meldte hun seg på til prøvesynging til TV-programmet Idol 2004. Hun ble raskt definert som den dyktigste av deltagerne, og pressen ble begeistret for henne. Storeng ble likevel slått ut halvveis i programserien.

Hun bidro med låten «Don’t Give A Damn» på samleplaten som ble utgitt med idoldeltagerne som hadde kommet til semifinalene, og hun ble stemt fram til deltagelse på den sommerens Idol-turné. 

I september 2004 debuterte hun som soloartist med singelen Breathing, utgitt av Bonnier. Singelen lå 10 uker på VG Lista Topp 20 med femteplass som beste notering. I januar 2005 kom singel nummer to; Should’ve. 

I januar 2005 kom albumet Breathing. Dagbladet mente plata bestod av forutsigbar A4-pop og ga terningkast to. VGs anmelder var mer positiv og ga plata terningkast fire. Storengs andre album, Hold On be Strong, ble utgitt på Universal Music i mai 2008.

Hun vant Melodi Grand Prix 2008 med sangen «Hold On Be Strong», skrevet av Mira Craig, og hun representerte Norge i finalen i den internasjonale konkurransen Eurovision Song Contest 2008 i Beograd med 182 poeng som holdt til femteplass. Låten ble også nominert til Spellemannprisen for årets hit året etter.

I 2008 var Mittet med på barneplaten Magiske kroker & hemmeligheter med sanger laget av Linn Skåber (tekst) og Jacob Young (melodi), med sangen «Bølla».  

I 2009 var hun med i den svenske Melodifestivalen hvor hun sang «Killing Me Tenderly»; en duett med Anna Sahlene. Duoen endte på nest sisteplass i delfinalen. 

I januar 2010 var Mittet igjen med som deltaker i norsk Melodi Grand Prix. Hun gikk direkte til finalen med låten «Make My Day», skrevet av Merethe La Verdi og Mats Lie Skåre, og ble slått ut før gullfinalen.

Høsten 2010 var hun med i Skal vi danse på TV 2. Hun ble stemt ut av programmet, men fikk komme inn igjen etter at Cecilie Skog trakk seg. I kvartfinalen ble hun igjen stemt ut av programmet og kom på 4.-plass i Skal vi danse 2010.

Den 8. januar 2011 fremførte Mittet Ski-VM 2011s offisielle VM-sang «Glorious» på Idrettsgallaen på Hamar.Maria Haukaas Mittet blir parkert langt bak i skisporet - VM-låt totalslakta. Hva mener du? Publisert 10. jan 2011. Anders Grønneberg for Dagbladet.no Besøkt 25. feb 2011.Maria Haukaas Mittet synger VM-sangen 10. jan 2011. NRK.no Besøkt 25. feb 2011.Maria Haukaas Mittet «Glorious» Publisert 11. jan 2011. VG.no Besøkt 25. feb 2011. Hun sang den også på ski-VMs åpningsseremoni som ble arrangert på 7. juni-plassen den 23. februar.Maria Haukaas Mittet: – Jeg skal kaste glans Publisert 23. feb 2011. Nina Aasmundsen for TV2.no Besøkt 25. feb 2011.

I 2015 gikk hun av med seieren i NRK-serien Stjernekamp foran Trine Rein.

 Privat 
I juni 2010TV2 omtaler Maria før "Allsang på grensen" giftet hun seg med Hans Marius Hoff Mittet etter et lengre forhold, og tok etternavnet Mittet. Ekteparet har to barn sammen.

 Diskografi 
 Album 
Breathing (2005) 
Hold On Be Strong (2008) 
Make My Day (2010) 
Lys imot mørketida, med Oslo Gospel Choir (2011) 
Heim (2014) 

 Singler 
 «Breathing» (2004)
 «Should've» (2004)
 «Should've» (2005)
 «Nobody Knows» (2006)
 «Hold On Be Strong» (2008)
 «Kviskre ei bønn» (2009), med Oslo Soul Children
 «Killing Me Tenderly» (2009), med Anna Sahlene
 «Precious to Me» (2010), med Måns Zelmerlöw
 «Extra Mile» (2010)
 «You Make My Day» (2010)
 «Glorious» (offisiell VM-sang, Ski-VM 2011)

MedvirkningIdol (6. plass) (2004) Melodi Grand Prix 2008 (vinner) (2008) Eurovision Song Contest 2008 (5. plass) (2008) Melodifestivalen 2009 (deltager) (2009) Melodi Grand Prix 2010 (deltager) (2010) Skal vi danse (4. plass) (2010) Stjernekamp'' (vinner) (2015)

 Referanser 

 Eksterne lenker 




 Maria Haukaas Storeng i bilder
Maria Haukaas Storeng synger "Sommerfuggel i vinterland" som 12-åring i Dacapo i 1991 på NRK TV
 12-år gamle Maria Haukaas Storeng om rollen som Annie i Dacapo i 1991 på NRK TV

Kategori:Norske sangere
Kategori:Norske TV-programledere
Kategori:Norske Idol-deltakere
Kategori:Deltakere i Melodi Grand Prix
Kategori:Vinnere av Melodi Grand Prix
Kategori:Deltakere i Eurovision Song Contest 2008
Kategori:Deltakere i Melodifestivalen
Kategori:Skal vi danse-deltakere
Kategori:Programledere for Melodi Grand Prix
Kategori:Deltakere i Stjernekamp
Kategori:Programledere for NRK TV
Kategori:Personer fra Senja kommune
Kategori:Eurovision Song Contest-deltakere for Norge